
2

3



ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

SPRENDIMO 
„DĖL ŠIAULIŲ MIESTO SAVIVALDYBĖS ŠEIMOS KOMISIJOS SUDĖTIES IR NUOSTATŲ PATVIRTINIMO“ PROJEKTO AIŠKINAMASIS RAŠTAS

2024 m. spalio 14 d.
Šiauliai


Sprendimo projekto tikslas yra patvirtinti Šiaulių miesto savivaldybės šeimos komisijos tarybos sudėtį ir nuostatus, siekiant suvienodinti teisinį reglamentavimą su LR Vietos savivaldos įstatyme numatytomis nuostatomis ir pakeisti patvirtintą Šiaulių miesto savivaldybės Šeimos komisijos (toliau – Šeimos komisija) sudėtį, atsižvelgiant į gautą Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Šiaulių apskrities vaiko teisių apsaugos skyriaus 2024-09-23 raštą Nr. 6SD-9599 „Dėl dalyvavimo šeimos komisijos veikloje“ (reg. 2024-09-23 Nr. G-7437). Siekiant atliepti asmenų su negalia lūkesčius ir poreikius šeimos stiprinimo politikoje, į Šeimos komisijos sudėtį siūloma įtraukti Šiaulių miesto savivaldybės asmenų su negalia koordinatorių.
Sprendimo projektas parengtas vadovaujantis Lietuvos Respublikos šeimos stiprinimo įstatymo 14 straipsnio 1 dalies 2 punktu. Savivaldybės tarybos kompetencija šeimos politikos srityje yra sudaryti šeimos  komisiją. 

Šiaulių miesto savivaldybės šeimos komisijos sudėtis ir nuostatai, patvirtinti Šiaulių miesto savivaldybės tarybos 2019 m. liepos 4 d. sprendimu Nr. T-300 „Dėl Šiaulių miesto savivaldybės šeimos komisijos sudėties ir nuostatų patvirtinimo“ (nauja redakcija 2023-06-08 Nr. T-284). 

Priėmus sprendimą nenumatytos naujos teisinio reglamentavimo nuostatos. 

Teigiamos pasekmės – suvienodintas teisinis reglamentavimas, numatytas LR Vietos savivaldos įstatyme, įgyvendinta Lietuvos Respublikos šeimos stiprinimo įstatymo 14 straipsnio 1 dalies 2 punkto nuostata. Neigiamų pasekmių nėra.

Priėmus sprendimą bus pripažintas netekusiu galios Šiaulių miesto savivaldybės tarybos 2019 m. liepos 4 d. sprendimas Nr. T-300 „Dėl Šiaulių miesto savivaldybės šeimos komisijos sudėties ir nuostatų patvirtinimo“ su visais pakeitimais ir papildymais. 

Sprendimui įgyvendinti nereikės priimti papildomų teisės aktų.

Sprendimo įgyvendinimui papildomų biudžeto lėšų nereikės.
Sprendimo projekto antikorupcinis vertinimas buvo atliktas, užpildyta teisės akto projektų antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Socialinių paslaugų skyriaus vedėja Ramutė Pilypienė. Tiesioginis rengėjas – Socialinių paslaugų skyriaus vyr. specialistė – Vaidotė Vitkauskienė, tel. (8 41) 386 464.

Vedėja 	 					  Ramutė Pilypienė



